Kvinder, Køn & Forskning
Kvinder, Køn & Forskning er et dansk videnskabeligt tidsskrift som udgiver artikler med emner inden for kønsforskning og feministisk teori.
Ansvarshavende redaktør er Michael Nebeling Petersen, mens indholdsredaktør er Mons Bissenbakker og administrerende redaktør er Bontu Lucie Guschke.
Det beskrives som "det helt centrale kønsforskningstidsskrift i Danmark",
og "Danmarks eneste videnskabelige tidsskrift for kønsforskning".
Artiklerne er dobbelblindt fagfællebedømt.

Tidsskriftet er digitalt tilgængeligt fra tidsskrift.dk.

Blandt tidsskriftets mest citerede artikler er "Intersektionalitet–udsat for teoretisk justering", "Non-Innocent Intersections of Feminism and Environmentalism" og "Citizenship and politics of belonging–inclusionary and exclusionary framings of gender and ethnicity".

Kvinder, Køn & Forskning udgav i 2019 artiklen Attitudes to Sexism and Gender Equity at a Danish University, som rapporterede resultater fra en spørgeskemaundersøgelse blandt ansatte ved et dansk universitet.
Artiklen kom til at indgå i den offentlige debat efter at Torsten Skov kritiserede studiet i en artikel der først blev udgivet på hans egen blog og senere i mediet Kontrast i april 2021.
To af forfatterne på den oprindelige artikel, Lea og Joshua Skewes, tog til genmæle i en kommentar på videnskab.dk.
Yderligere offentlig debat kom efter at tidsskriftet i februar 2021 udgav Signe Uldbjergs artikel "Writing Victimhood: A methodological manifesto for researching digital sexual assault" hvor hun skrev at hun med forskningen ville "kombinere aktivisme og forskning i undersøgelse af digitale seksuelle overgreb".
Kombinationen af aktivisme og forskning blev kritiseret af Henrik Dahl under en forespørgselsdebat i Folketinget i maj 2021.
Forespørgslen var rettet mod uddannelses- og forskningsministeren og forespørgslen fra Henrik Dahl og Morten Messerschmidt havde lydt:

Henvisninger 

Tidsskrifter fra Danmark